stanford-oval/wikipedia huggingface dataset:
Christian Marquand

Christian Marquand (15. maaliskuuta 1927 – 22. marraskuuta 2000) oli ranskalainen näyttelijä ja elokuvaohjaaja. Hän esiintyi muun muassa elokuvassa ...ja Jumala loi naisen (1956); ohjaustöihin kuuluu Candy (1968).
Syntyjään marseillelainen Marquand oli Nadine Trintignant'n veli. Hän oli naimisissa Tina Aumont'n kanssa, kunnes kuoli 73-vuotiaana Alzheimerin taudista kärsittyään.
Aiheesta muualla

Christian Marquand Internet Movie Databasessa. (englanniksi)
Christian McCaffrey

| Christian McCaffrey |
| --- | --- |
 McCaffrey vuonna 2019
Henkilötiedot
Syntynyt: 7. kesäkuuta 1996 Castle Rock, Colorado
Kansalaisuus:  Yhdysvallat
Amerikkalaisen jalkapallon pelaaja
Pituus:  180 cm
Paino:  94 kg
Pelipaikka:  Keskushyökkääjä
Seura
Pelinumero:  22
Seura:  San Francisco 49ers
Sarja:  NFL
Pelaajaura
Aik. seurat:  Carolina Panthers
NFL-varaus:  1. kierroksen 8., 2017 Carolina Panthers
Pääsarjaura:  2017–
Christian Jackson McCaffrey (7. kesäkuuta 1996, Castle Rock) on yhdysvaltalainen amerikkalaisen jalkapallon pelaaja. Hänen pelipaikkansa on keskushyökkääjä. McCaffrey edustaa San Francisco 49ersia. Carolina Panthers varasi hänet vuoden 2017 varaustilaisuudessa ensimmäisellä kierroksella koko varaustilaisuuden 8. pelaajana. Lokakuussa 2022 Panthers kauppasi McCaffreyn 49ersiin vaihdossa vaihdossa toisen kierroksen varausvuoroon, kolmannen kierroksen varausvuoroon, neljännen kierroksen varausvuoroon ja viidennen kierroksen varausvuoroon. Kesäkuussa 2024 McCaffrey teki 49ersin kanssa kaksivuotisen jatkosopimuksen. Yliopistossa hän edusti Stanfordin yliopistoa. McCaffrey on arvioitu yhdeksi parhaimmista keskushyökkääjistä, jotka pelaavat kaudella 2019. McCaffrey osallistuu usein myös heittopeleihin pallon vastaanottajana.
Aiheesta muualla

Kuvia tai muita tiedostoja aiheesta Christian McCaffrey Wikimedia Commonsissa
Pedersen
Muita merkityksiä

Pedersen, polkupyörämerkki
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dibrugarhin piirikunta

Dibrugarhin piirikunta (assamiksi ডিব্ৰুগড় জিলা, Ḍibrugaṛa jilā, bengaliksi ডিব্রুগড় জেলা, Ḍibrugaṛa jelā) on yksi Intian Assamin osavaltion 27 piirikunnasta. Piirikunta rajautuu pohjoisesta Dhemajin piirikuntaan, idästä Tinsukian piirikuntaan ja Arunachal Pradeshiin, etelästä Sivasagarin piirikuntaan ja lännestä Lakhimpurin ja Jorhatin piirikuntiin.
Cuttackin piirikunta

Cuttackin piirikunta (orijaksi କଟକ ଜିଲ୍ଲା, Kaṭaka jillā) on yksi Intian Odishan osavaltion 30 piirikunnasta. Piirikunta rajautuu pohjoisesta Angulin, Dhenkanalin ja Jajpurin piirikuntiin, idästä Kendraparan ja Jagatsinghpurin piirikuntiin ja etelästä Nayagarhin, Khurdan ja Purin piirikuntiin.
Piirikunnassa oli vuoden 2011 väestönlaskennassa 2 624 470 asukasta.
Pikkukaupungin poika

| Pikkukaupungin poika> The Bay Boy |
| --- | --- |

Ohjaaja:  Daniel Petrie
Käsikirjoittaja:  Daniel Petrie
Tuottaja:  Denis Héroux John Kemeny
Säveltäjä:  Claude Bolling
Kuvaaja:  Claude Agostini
Tuotantosuunnittelija:  Richard Harrison
Pukusuunnittelija:  Renée April
Valmistustiedot
Valmistusmaa:  Ranska Kanada
Tuotantoyhtiö:   Bay Boy Productions  Hachette-Fox Productions  Antenne 2 - A2  Films A2  CTV Television 
Levittäjä:  Cineplex Odeon Films
Ensi-ilta:  1984
Kesto:  107 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Pikkukaupungin poika (The Bay Boy) on Daniel Petrien käsikirjoittama ja ohjaama kanadalais-ranskalainen, englanninkielinen draaamelokuva vuodelta 1984. Petrien omiin nuoruudenkokemuksiin pohjautuva elokuva on kasvutarina teini-ikäisestä pojasta 1930-luvun lopun Nova Scotian provinssin rannikkokaupungissa Kanadassa. Poikaa näyttelee Kiefer Sutherland ja hänen vanhempiaan Liv Ullmann ja Peter Donat.
Juoni

16-vuotias Donald Campbell hoitaa vammaista veljeään, käy katolista koulua ja toimii kirkon kuoripoikana. Äiti haluaisi pojastaan pappia, mutta pojan mieltä askarruttavat moraaliset kysymykset, kuten tyttöjen ja homoseksuaalisen papin lähentelyt ja paikallisen poliisin väärinkäytökset.
Rooleissa

| 0 | 1 | 2 |
| --- | --- | --- |
|  Kiefer Sutherland  | … |  Donald Campbell   |
|  Liv Ullmann  | … |  rouva Campbell   |
|  Peter Donat  | … |  herra Campbell   |
|  Alan Scarfe  | … |  kersantti Tom Coldwell   |
|  Mathieu Carrière  | … |  isä Chaisson   |
Vastaanotto

Pikkukaupungin poika palkittiin Genie Awards -palkintogaalassa vuoden parhaana kanadalaiselokuvana.
Elokuva sai Suomessa teatteriensi-iltansa tammikuussa 1987. Se julkaistiin myös VHS-videona ja esitettiin Kolmoskanavalla 1991 ja MTV3-kanavalla 1999. Helsingin Sanomien Pertti Avolan mielestä Pikkukaupungin poika on sympaattinen ja pienimuotoinen nuoren pojan kehityskertomus, jossa hyvä paikallisväri ja aito tunnelma luovat varsinaisen jännitteen, kun taas itse tarina on varsin tavanomainen. Hänestä Kiefer Sutherland on tässä ensimmäisessä pääosassaan parempi kuin monissa sen jälkeisissä 1980-luvun elokuvissa. Sen sijaan äitiä esittävän Liv Ullmannin roolityö ei Avolaa vakuuttanut. Video-oppaan Asko Alasen mielestä elokuvan on haihatteleva mutta tunnelmallinen nuoruusmuisto, kolmen tähden viidestä arvoinen.
Cuthona (fregatti)

Cuthona oli suomalainen kolmimastoinen rautafregatti, joka oli rakennettu 1885. Laivan omisti raumalainen Raumo Nya Skeppsrederi 1897–1898. Cuthona ajoi karille marraskuussa 1897 Ahvenanmerellä ja jäi hylyksi. Miehistö pelastui. Hylky myytiin huutokaupalla maaliskuussa 1898 Tukholmassa.
Fregatti Cuthonan rakensi Richardson, Duck & Co. Stocktonissa Englannissa 1885 liverpoolilaiselle J. H. Worthington & Co -varustamolle. Laivan vetoisuus oli 1 752 bruttorekisteritonnia ja kantavuus 2 700 kuollutpainotonnia. Laivan pituus oli 76,44 metriä, leveys 11,88 metriä ja syväys 7,31 metriä. Fregatti tunnettiin nopeana purjehtijana.
Fregatti ostettiin Suomeen J. H. Worthington & Co -varustamolta vuonna 1897. Oston jälkeen se matkasi painolastissa Rotterdamista Sundsvalliin, jonne se saapui syyskuun lopulla 1897. Fregatti lähti harkkorauta- ja puutavaralastissa Sundsvallista kohti Melbournea 12. marraskuuta 1897. Se ajoi kuitenkin yöllä 16. marraskuuta 1897 kovassa myrskyssä karille Ahvenanmerellä Simpnäsklubbin majakan lähellä ja päätyi hylyksi. Miehistö pelastui, ja laivan hylky myytiin huutokaupalla maaliskuussa 1898 Tukholmassa.
Pintele

| Pintele |
| --- | --- |

Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°16′42″N, 24°19′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  salmi Mallasveteen 
Järvinumero:  35.771.1.001
Mittaustietoja
Pinnankorkeus:  84,2 m  
Rantaviiva:  11,8008 km  
Pinta-ala:  3,03697 km²   
Tilavuus:  0,01190599586 km³ 
Keskisyvyys:  3,89 m  
Suurin syvyys:  13,9 m  
Saaria:  1 
 fiPintele 
Pintele  on Pirkanmaalla Pälkäneen Harhalassa, Laitikkalassa ja Ruokolassa sijaitseva järvi.
Maantietoa

Järven pinta-ala on 304 hehtaaria eli 3,0 neliökilometriä ja se on 4,4 kilometriä pitkä ja 1,2 kilometriä leveä. Se sijaitsee Ilmoillanselän ja Mallasveden välissä Ruokolan, Harhalan, Kaitamon ja Laitikkalan yhteisellä peltoaukealla. Järven lähiympäristö on pääosin alavaa savikkomaata, mutta pohjoispuolella ulottuu rantaan asti Kollolanharju ja siitä kaakkoon päin Ilkonvuori. Eteläpuolella, mutta kauempana rannasta, kohoaa Kuhanojankangas, joka on korkeahko ylänköalue. Järven tilavuudeksi on mitattu 11,9 miljoonaa kuutiometriä eli 0,0119 kuutiokilometriä. Sen keskisyvyys on 3,9 metriä ja suurin syvyys on 13,9 metriä. Järvessä on kaksi syvännettä, jossa pohja painuu yli 10 metrin syvyyteen. Yksi sijaitsee Kaitamon kohdalla ja toinen Ilkonvuoren kohdalla. Kumpikin syvänne on yhtä syvä . Järven kaakkoispäässä sijaitsee Paskosaari, jonka pinta-ala on yli aarin suuruinen. Se sijaitsee Katajankärjestä alkavalla matalikolla, jossa kasvaa runsaasti vesikasvillisuutta. Saarella on vapaa-ajan asunto. Saari suojaa takanaan sijaitsevaa Hepolahtea, joka on järven pisin lahti. Järven rantaviivan pituus on 11,8 kilometriä ja sen rannat ovat peltomaata, joskin rantakaistale on metsikköä, jossa on välissä paikoin luhtamaata tai suota. Rantojen kylät tai kulmakunnat muodostavat haja-asutusalueen, johon kuuluu kolmekymmentä maatilaa ja niiden lisäksi kiinteää, mutta harvaa asutusta, sekä rannoille rakennettuja vapaa-ajan asuntoja, joita on noin 50. Järven pohjoisrantoja seuraa Hauhon ja Pälkäneen välinen valtatie 12. Järven luusuan ylittää seututie 307, joka menee Valkeakoskelle, ja Kyllönjoen ylittää kantatie 57, joka tulee Hattulasta. Laitikkalan ja Kaitamon kautta järven etelärantaa seuraa pienempi kylätie. Ruokolassa on uimaranta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Ilmoilanselän alueeseen (35.771) se kuuluu. Järven vedenpinnan korkeus on 84,2 metriä mpy, joka on sama kuin yläpuolisella Ilmoillanselällä ja alapuolisella Mallasvedellä. Järven kautta laskee Hauhonselän alueen (35.772) kautta koko Hauhon alue (35.77), Kukkian reitin valuma-alue (35.78) ja Ormajoen valuma-alue (35.79). Siksi on perusteltua luokitella Pintele läpivirtausjärveksi. Pinteleen lähialueelta siihen on johdettu lukuisia metsäojia. Ruokolan kohdalla siihen laskee Myllyoja, jonka valuma-alueella sijaitsevat Iltaslammi, Kytöjärvi (2 hehtaaria, ha), vähän kauempana sijaitseva Sydänmaanjärvi (3 ha) ja viimeisenä Aivujärvi (3 ha) näiden pohjoispuolella olevalla ylängöllä.
Historiaa

Vuoden 1855−1856 Kalmbergin kartastossa sen karttanimi on ”Pentilavesi” ja sen lasku-uoma on piirretty eri lailla kuin nykyään. Tämä saattaa johtua Mallasveden korkeammasta vedenkorkeudesta, jolloin lasku-uoma onkin salmi ja järvi Mallasveden lahti. Lahti on kartassa kaakkoispäässä piirretty nykyistä leveämmäksi, mikä sopii nykyisiin korkeuskäyriin hyvn. Myös Kaitamon kohdalla sijaitseva niemi Savisaari voi olla järvenlaskun peruja. Kartassa tie ylittää Kyllönjoen, mutta luoteispään salmen yli ei kulje tietä . Tampereen seudun taloudellisessa kartassa vuodelta 1920 on järven nimi ”Pintele” .
Cuthred

Cuthred (k. 756) oli Wessexin kuningas 740–756. Cuthred nousi valtaistuimelle samaan aikaan kun Wessexin naapuri Mercia oli voimakkaimmillaan. Cuthred olikin ilmeisesti riippuvainen Mercian kuninkaasta Ethelbaldista ja joutui kamppailemaan koko kuninkuutensa ajan sekä Merciaa että walesialaisia vastaan. Vuonna 752 Cuthred voitti Ethelbaldin joukot Burfordin taistelussa ja vapautti Wessexin mercialaisista vallasta. Vuonna 753 Cuthred voitti myös walesilaiset.
Cummingtoniitti

| Cummingtoniitti |
| --- | --- |
 Cummingtoniittinäyte Etelä-Dakotasta, Yhdysvalloista
Luokka:  silikaattimineraalit
Kemialliset ominaisuudet
Kemiallinen kaava:  (Mg,Fe2+)2(Mg,Fe2+)5Si8O22(OH)2
Fysikaaliset ominaisuudet
Kidejärjestelmä:  monokliininen
Kovuus Mohsin asteikolla:  5–6
Aiheesta muualla
  Cummingtoniitti Commonsissa 
Uppsalasta löydettyä Cummingtoniittia
Cummingtoniitti on monokliininen amfiboliryhmän mineraali, jonka kemiallinen kaava on (Mg,Fe2+)2(Mg,Fe2+)5Si8O22(OH)2. Se on nimetty Cummingtonin kylän mukaan, joka sijaitsee Massachusettsissa, josta se löydettiin vuonna 1824. Sitä on löydetty myös Ruotsista, Etelä-Afrikasta, Skotlannista ja Uudesta-Seelannista. Mineraalin Mohsin kovuus on 5–6.
Aiheesta muualla

Webmineral: Cummingtonite Mineral Data (englanniksi)
Handbook of Mineralogy: Cummingtonite (pdf) (englanniksi)
Pitkäriipi

| Pitkäriipi |
| --- | --- |
Valtiot:  Suomi
Paikkakunta:  Pello
Koordinaatit:  66°43′39″N, 24°17′30″E
Vesistöalue ja valuma-alueen tietoja
Laskujoki:  Pikkuoja 
Järvinumero:  67.944.1.002
Mittaustietoja
Pinnankorkeus:  113 m  
Rantaviiva:  1,335 km  
Pinta-ala:  4,562 ha  
Saaria:  ei saaria 
 fiPitkäriipi 
Pitkäriipi  on Lapissa Pellossa Lankojärven kylän lähellä sijaitseva järvi.
Maantietoa

Järven pinta-ala on 4,6 hehtaaria, se on 650 metriä pitkä ja 100 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,3 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lankojärven alueella (67.94), jonka Lähtemäjoen valuma-alueeseen (67.944) se kuuluu. Järven vedenpinnan korkeus on 113 metriä mpy.
Piekonlampi

| Piekonlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°51′34″N, 27°10′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Tallampeen 
Järvinumero:  14.939.1.006
Mittaustietoja
Pinnankorkeus:  119,7 m  
Pituus:  510 m  
Leveys:  140 m  
Rantaviiva:  1,165 km  
Pinta-ala:  5,087 ha  
Saaria:  ei saaria 
 fiPiekonlampi 
Piekonlampi  on Etelä-Savossa Mikkelissä  Ihastjärven lähellä sijaitseva lampi.
Maantietoa

Lampi on 510 metriä pitkä, 140 metriä leveä, ja sen pinta-ala on 5,1 hehtaaria. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Harjujärven valuma-alueeseen (14.939) se kuuluu. Lammen vedenpinnan korkeus on 119,7 metriä mpy.
Colossus

Wikisanakirjassa on tähän liittyvä sananselitys: .
Colossus tarkoittaa muun muassa seuraavia:
Colossus, maailman ensimmäinen ohjelmoitava elektroninen tietokone
Colossus – koneiden valta, vuoden 1970 elokuva
Colossus-luokka (linjalaiva) 74-tykkinen kolmannen luokan linjalaivaluokka
Colossus-luokka (taistelulaiva, 1882) taistelulaivaluokka
Colossus-luokka (taistelulaiva, 1910) taistelulaivaluokka
Colossus-luokka (lentotukialus) lentotukialusluokka
HMS Colossus, Courageux-luokan 74-tykkinen kolmannen luokan linjalaiva
HMS Colossus, Colossus-luokan 74-tykkinen kolmannen luokan linjalaiva
HMS Colossus, Vanguard-luokan 80-tykkinen toisen luokan linjalaiva
HMS Colossus, Colossus-luokan taistelulaiva
HMS Colossus, Colossus-luokan taistelulaiva
HMS Colossus, Colossus-luokan lentotukialus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Colossus”, voi hakea sivunnimihaulla, laajalla sivunnimihaulla tai tekstihaulla.
Cornovit

Walesin heimot vuonna 40.
Cornovit (Cornovii) olivat muinainen kelttiheimo, joka asui Britanniassa ordovikien itäpuolella nykyisen Shropshiren, Cheshiren ja Staffordshiren alueilla. Heidän eteläpuolellaan asuivat dobunnit ja länsipuolella demetat sekä koillispuolella brigantit. Cornoveilla ei ilmeisesti ollut varsinaista pääkaupunkia, mutta heidän alueeltaan on löydetty runsaasti rautakautisia mäkilinnoja. Cornovit lienevät eläneet paimentolaiselämää, eivätkä he lyöttäneet omia kolikoita.
Cornwall (Jamaika)

Cornwallin maakunta Jamaikan kartalla vihreällä.
Cornwall on yksi Jamaikan maakunnista. Sen alueella sijaitsee viisi kuntaa: Hanover, Saint Elizabeth, Saint James, Trelawny ja Westmoreland. Vuoden 2011 väestölaskennassa alueen asukasluku oli 622 816, ja pinta-ala 3 939 km2. Maakunnan suurin kaupunki on Montego Bay, joka on Jamaikan neljänneksi suurin kaupunki asukasluvun perusteella.
David Green

| David Green> Henkilötiedot |
| --- | --- |
Syntynyt: 13. marraskuuta 1941 (ikä 82) Emporia, Kansas
Kansalaisuus:  yhdysvaltalainen
Ammatti:  liikemies
Lapset:  3 (Steve)
Muut tiedot
Järjestö:  Hobby Lobby
David Green (13. marraskuuta 1941 Emporia, Kansas) on yhdysvaltalainen liikemies, miljardööri ja Hobby Lobbyn perustaja. Yrityksellä on lähes 600 myymälää Yhdysvalloista, jotka on tunnettu kiinniolostaan sunnuntaisin.
David Green on köyhästä taustasta kotoisin olevan saarnaajan poika. Green avasi ensimmäisen liikkeensä vuonna 1970 600 dollarin lainalla. Liiketoiminta on kasvanut vuosien varrella yli 970 myymälään, joiden arvioitu liikevaihto on 7,9 miljardia dollaria. Green tunnetaan hartaana kristittynä, joka työskentelee kuutena päivänä viikossa.
Green toimii lahjoittajana He Gets Us-kampanjassa, jonka tarkoituksena on edistää kristinuskon sanomaa. Green on kertonut aikovansa antaa 90 prosenttia omaisuudestaan hyväntekeväisyyteen ja loput perheelleen.
David Granger (rattikelkkailija)

| Mitalit> Maa:   Yhdysvallat.Miesten rattikelkkailu. Olympialaiset  | Mitalit> Maa:   Yhdysvallat.Miesten rattikelkkailu. Olympialaiset  | Mitalit> Maa:   Yhdysvallat.Miesten rattikelkkailu. Olympialaiset  | Maa:   Yhdysvallat> Miesten rattikelkkailu. |
| --- | --- | --- | --- |
|  Hopeaa | St. Moritz 1928 | viiden miehen kelkka |  |
David Granger (26. tammikuuta 1903 – 27. syyskuuta 2002) oli yhdysvaltalainen rattikelkkailija ja liikemies, joka kilpaili 1920-luvun lopussa. Granger voitti viiden miehen rattikelkkailun joukkuekilpailussa olympiahopeaa vuoden 1928 talviolympialaisissa St. Moritzissa.
Granger valmistui Yalen yliopistosta ja kävi myös Cambridgen yliopiston Christ’s Collegea. Hän avioitui vuonna 1950 ja sai yhden pojan.
Granger työskenteli New Yorkin pörssissä meklarina. Hänellä oli siellä kaupankäyntioikeus pidempään kuin kenelläkään toisella, vuodesta 1926 kuolemaansa saakka vuoteen 2002. 23-vuotiaana Granger alkoi työskennellä isänsä perustamassa Wall Streetillä toimineessa Sulbacher, Granger & Co -yrityksessä ja osti pörssin kaupankäyntiin oikeuttaneen paikan 143 000 dollarilla. Hän työskenteli säännöllisesti pörssissä, kunnes hänen terveytensä alkoi heiketä joitakin vuosia ennen kuolemaa.
Granger osallistui toiseen maailmansotaan ja yleni majuriksi. Hänet palkittiin Brittiläisen imperiumin ritarikunnan kunniamerkillä ansioistaan Britanniaan lähetettyjen lentokoneiden toimittamisessa. Hän loukkaantui vuonna 1975 New Yorkin Fraunces Tavernissa tapahtuneessa pommi-iskussa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:David Granger (bobsleigh)
Cumulonimbus capillatus

Cumulonimbus capillatus Lorrainessa, Ranskassa.
Cumulonimbus capillatus nähtynä Malpensan kansainväliseltä lentoasemalta elokuussa 2010. Osa pilvestä muistuttaa vielä yläosiltaan Cumulonimbus calvusta tai Cumulus congestusta.
Cumulonimbus capillatus on kuuro- tai ukkospilvi, jossa on selvästi näkyvää kuituista rakennettaselvennä, joka voi olla alasimen muotoinen. Jos pilvessä on selvä alasin, kannattaa käyttää nimitystä Cumulonimbus incus. Kuituisuuden ilmestyminen korkeisiin kumpupilviin ennustaa kesällä monesti ukkosta tai rankkoja sadekuuroja. 
Usein pienikin cirruspilveä muistuttava hahtuva isossa kumpupilvessä ennustaa ukkosta.
Aiheesta muualla

Kuvia tai muita tiedostoja aiheesta Cumulonimbus capillatus Wikimedia Commonsissa
Deadache

| Deadache Lordi |
| --- | --- | --- |

Studioalbumin tiedot
 Äänitetty : huhti–kesäkuu 2008 / Sonic Pump Studios, Finnvox
 Julkaistu:  24. lokakuuta 2008    27. lokakuuta 2008    28. lokakuuta 2008    28. lokakuuta 2008    28. lokakuuta 2008    29. lokakuuta 2008
 Tuottaja(t): Nino Laurenne
 Tyylilaji: hard rock   heavy metal   shock rock
 Kesto: 45.09
 Levy-yhtiö: Sony BMG    GUN Records    /  The End Records
Listasijoitukset
  5. (45/2008)    22. (44/2008)   33.   38. (4.11.2008)   42.   51.
Lordin muut julkaisut
| The Arockalypse 2006 | Deadache 2008 | Zombilation – The Greatest Cuts 2009 |
Singlet albumilta Deadache
 ”Bite It Like a Bulldog” Julkaistu: 3. syyskuuta 2008  ”Deadache” Julkaistu: 10. joulukuuta 2008
Deadache on suomalaisen hard rock ja heavy metal -yhtye Lordin neljäs studioalbumi, joka julkaistiin Suomessa 29. lokakuuta 2008. Uuden albuminsa julkaisua varten yhtye myös uudisti hirviöpukunsa. Deadache julkaistiin samalla viikolla noin 30 eri maassa, joita olivat Euroopan maiden lisäksi muun muassa Yhdysvallat ja Japani.
Levyn ensimmäinen single ”Bite It Like a Bulldog” julkaistiin 3. syyskuuta 2008. Virallinen albuminjulkaisukonsertti järjestettiin Tavastia-klubilla 31. lokakuuta 2008.
Äänitys

Lordi aloitti albumin äänittämisen huhti-toukokuussa 2008. Uutta albumia varten yhtye teki yhteensä 60 demokappaletta, joista he valitsivat 17 kappaletta levytettäväksi. Niistä 13 päätyi varsinaiselle albumille. Albumista julkaistiin kaikkiaan viisi erilaista versiota, joilla neljällä oli yksi oma bonuskappaleensa. Japanilaisella versiolla toisena bonuskappaleena on aiemmin julkaistu ”Beast Loose In Paradise”. Kappaleita albumille ovat tehneet kaikki Lordin jäsenet.
Albumin äänitykset päättyivät kesäkuussa, minkä jälkeen Lordi lähti kiertueelle Eurooppaan.
Vastaanotto

Soundi-lehden arvostelussa albumia luonnehdittiin edeltäjäänsä yhtenäisemmäksi kokonaisuudeksi. Myös yhtyeen synkempää tyyliä pidettiin hyvänä ratkaisuna. Lehti antoi sille kolme tähteä viidestä. Imperiumi antoi albumille arvosanaksi 7/10, Ja V2.fi neljä tähteä viidestä.
Suomessa albumi nousi julkaisuviikollaan albumilistan viidennelle sijalle, mutta putosi jo seuraavalla viikolla sijalle 20, ja kolmannella viikolla levy oli pudonnut jo sijalle 37. Deadache pääsi Suomen lisäksi listoille muun muassa Ruotsissa, Saksassa, Virossa, Isossa-Britanniassa ja Itävallassa. Yhdysvalloissa albumia myytiin vuoden 2008 marraskuun puoleenväliin mennessä 1700 kappaletta.
Sijoitukset Suomen virallisella albumilistalla

45/2008 5.
46/2008 20.
47/2008 37.
Kappaleet

SCG IV – 0.42 (säv. Mr. Lordi, san. Mr. Lordi)
Girls Go Chopping – 4.02 (säv. Mr. Lordi, san. Mr. Lordi, Lipp)
Bite It Like a Bulldog – 3.29 (säv. Mr. Lordi, OX, san. Mr. Lordi)
Monsters Keep Me Company – 5.28 (säv. Mr. Lordi, Kita, Amen, san. Mr. Lordi)
Man Skin Boots – 3.42 (säv. Mr. Lordi, san. Mr. Lordi, Lipp)
Dr. Sin Is In – 3.47 (säv. Kita, Amen, san. Mr. Lordi)
The Ghosts of the Heceta Head – 3.38 (säv. Mr. Lordi, Amen, san. Mr. Lordi, Lipp)
Evilyn – 4.00 (säv. Mr. Lordi, san. Mr. Lordi)
The Rebirth of the Countess – 1.59 (säv. Awa, san. Mr. Lordi, Awa)
Raise Hell in Heaven – 3.32 (säv. Mr. Lordi, san. Mr. Lordi, Lipp)
Deadache – 3.28 (säv. Mr. Lordi, san. Mr. Lordi, Lipp)
The Devil Hides Behind Her Smile – 4.12 (säv. Mr. Lordi, san. Mr. Lordi, Lipp)
Missing Miss Charlene – 5.10 (säv. Mr. Lordi, PK Hell, san. Mr. Lordi, Lipp)
Kappaleet > Bonuskappaleet

Albumista julkaistiin neljä erilaista versiota. Jokaisen version julkaisi eri levy-yhtiö, ja ne oli tarkoitettu eri maiden markkinoille. Jokaisella versiolla on yksi oma bonuskappaleensa. Japanilaisessa versiossa on kaksi bonuskappaletta, toisena bonuskappaleena julkaistiin Dark Floors-elokuvan tunnuskappale ”Beast Loose In Paradise”.  Albumien eri painoksilla julkaistut bonuskappaleet ovat:
The House – 4.15 (säv. Neumann, san. Mr. Lordi, Lipp) (suomalainen versio)
Hate At First Sight – 3.33 (säv. Kita, Amen, san. Mr. Lordi, Lipp) (Digipak) (Digipak-version mukana tulee Suomessa sekä Saksassa pahvinen Mr. Lordi-maski)
Dead Bugs Bite – 3.41  (iTunes-versio)
Where's The Dragon – 3.01 (säv. Kita, OX, Lipp, san. Mr. Lordi, Lipp)
Beast Loose In Paradise  - 3:09 (Japanilainen versio)
Kappaleet > Japanin rajoitetun painoksen bonus-DVD

Japanissa julkaistiin Deadachesta rajoitettu painos, jonka bonus-DVD sisältää seuraavat Lordin musiikkivideot.
"Would You Love a Monsterman?" (2002)
"Devil is a Loser" (2003)
"Blood Red Sandman" (2004)
"Hard Rock Hallelujah" (2006)
"Who's Your Daddy?" (2006)
"Would You Love a Monsterman 2006" (2006)
"It Snows in Hell" (2006)
"Bite It Like a Bulldog" (2008)
Singlet

Bite It Like a Bulldog (3. syyskuuta 2008)
Deadache (10. joulukuuta 2008)
Musiikkivideot

Bite It Like a Bulldog (2008)
Kokoonpano

Mr. Lordi - laulu
Amen - kitara
OX - basso
Kita - rummut, taustalaulu
Awa - koskettimet, taustalaulu
Kokoonpano > Vierailijat

Sandra Mittica (puhe kappaleessa 9)
The Bulldox - Mr. Lordi, P.K. Hell, Eric Schäfer (kuorolaulu kappaleessa 13)
Aiheesta muualla

Lordin uusi albumi on nimeltään Deadache  18.8.2008. Sony BMG. Arkistoitu 24.9.2015. Viitattu 24.8.2008.
Lordi kertoi uudesta albumista  18.6.2008. Soundi. Arkistoitu 20.6.2008. Viitattu 18.6.2008.
Deadache Discogsissa (englanniksi)
Albumi Deadache Encyclopaedia Metallum -sivustolla (englanniksi)